
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลห้วยปริก
เรื่อง  รายชื่อผู้มีสิทธิเข้ารับการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งปลัดองค์การบริหารส่วนตำบล (นักบริหารงานองค์การบริหารส่วนตำบล ๘)
สังกัดองค์การบริหารส่วนตำบลห้วยปริก  อำเภอฉวาง  จังหวัดนครศรีธรรมราช
   

ตามที่คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลห้วยปริก  ได้ประกาศรับสมัครคัดเลือกพนักงานส่วนตำบล  เพื่อแต่งตั้งให้ดำรงตำแหน่งที่สูงขึ้น ตำแหน่งปลัดองค์การบริหารส่วนตำบล (นักบริหารงานองค์การบริหารส่วนตำบล ๘) ขององค์การบริหารส่วนตำบลห้วยปริก  อำเภอฉวาง จังหวัดนครศรีธรรมราช โดยรับสมัคร ตั้งแต่ วันที่  ๑0 – 28  พฤศจิกายน ๒๕๕๗  นั้น                                                                                                                   

บัดนี้  การรับสมัครคัดเลือกได้เสร็จสิ้นลงแล้วและคณะกรรมการคัดเลือกฯ ได้พิจารณาคุณสมบัติผู้มีสิทธิเข้ารับการคัดเลือกเรียบร้อยแล้ว ทั้งนี้ การตรวจสอบคุณสมบัติรวมทั้งเงื่อนไขในการสมัครคัดเลือกและประกาศรายชื่อผู้มีสิทธิเข้ารับการคัดเลือกข้างต้นนี้ ได้ตรวจสอบเอกสารตามข้อเท็จจริงที่ผู้สมัครได้ยื่นและรับรองตนเองในใบสมัครฯ ว่าเป็นผู้มีคุณสมบัติ ตรงตามประกาศรับสมัคร  ดังนั้น  หากปรากฏภายหลังว่าผู้สมัครรายใดมีคุณสมบัติไม่ตรงตามประกาศรับสมัครคัดเลือก จะถือว่าผู้สมัครรายนั้นเป็นผู้ไม่มีสิทธิเข้ารับการคัดเลือกและเป็นผู้ขาดคุณสมบัติในการคัดเลือก
คณะกรรมการคัดเลือกฯ จึงประกาศรายชื่อผู้มีสิทธิเข้ารับการคัดเลือกตามบัญชีรายชื่อผู้มีสิทธิ์ แนบท้ายประกาศนี้ พร้อมกำหนดวัน เวลา สถานที่และระเบียบเกี่ยวกับการคัดเลือก  ดังนี้       
ให้ผู้มีรายชื่อรายงานตัวเพื่อเข้ารับการคัดเลือกดังนี้



๑. รายงานตัวเข้ารับการคัดเลือกในวันที่ ๑3  ธันวาคม ๒๕๕๗ ตั้งแต่เวลา ๐๙.๐๐ น. เป็นต้นไป           ณ ห้องประชุมศูนย์ข้อมูลข่าวสารการจัดซื้อจัดจ้างขององค์กรปกครองส่วนท้องถิ่น อำเภอทุ่งสง จังหวัดนครศรีธรรมราช


๒. การแต่งกาย แต่งเครื่องแบบราชการสีกากีคอพับแขนยาว โดยนำบัตรประจำตัวพนักงานส่วนตำบลและบัตรประจำตัวผู้เข้ารับการคัดเลือกฯ มาแสดงต่อคณะกรรมการคัดเลือกฯ



๓. หากผู้สมัครคัดเลือกรายใดไม่มารายงานตัวเข้ารับการคัดเลือก (สัมภาษณ์) ในวัน เวลา และสถานที่กำหนด  คณะกรรมการคัดเลือกฯ จะถือว่าผู้นั้นสละสิทธิเข้ารับการคัดเลือก



จึงประกาศให้ทราบโดยทั่วกัน






ประกาศ ณ วันที่  3  เดือน  ธันวาคม  พ.ศ. ๒๕๕๗ 

       (นายสมยศ หนูหนอง)
           ผู้ทรงคุณวุฒิใน ก.อบต. จังหวัดนครศรีธรรมราช


           ประธานกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นฯ    
         สำหรับตำแหน่งผู้บริหารขององค์การบริหารส่วนตำบลห้วยปริก
บัญชีรายชื่อผู้มีสิทธิเข้ารับการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งปลัดองค์การบริหารส่วนตำบล (นักบริหารงานองค์การบริหารส่วนตำบล ๘)

สังกัดองค์การบริหารส่วนตำบลห้วยปริก  อำเภอฉวาง  จังหวัดนครศรีธรรมราช
(แนบท้ายประกาศคณะกรรมการคัดเลือกฯ ขององค์การบริหารส่วนตำบลห้วยปริก ลงวันที่  3  ธันวาคม ๒๕๕๗)

